Jan Egil Storholt

Jan Egil Storholt (født 1949) er en norsk tidligere skøyteløper som representerte Sportsklubben Falken. 

Storholt vokste opp i Bjørnli på Løkken Verk. Han var meget lovende som ung løper og ble norgesmester for juniorer i 1969. En alvorlig arbeidsulykke i 1970 satte ham imidlertid sterkt tilbake, men han var fast bestemt på å gjøre comeback.  Han kvalifiserte seg nesten for Vinter-OL 1972.

Storholt tilhørte verdenseliten på 1970-tallet og var en av de fire «S»-ene. (De øvrige var Sten Stensen, Amund Sjøbrend og Kay Stenshjemmet.) Han vant gull på  meter i OL i Innsbruck, Østerrike, etter et spennende samløp med sovjetiske Jurij Kondakov og ble europamester i 1977 og 1979 (sølv 1980, bronse 1976 og 1978). Tre år på rad (1977, 1978 og 1979) kom han på sølvplass i VM, bare slått av Eric Heiden. I sin siste internasjonale sesong (1981) tok han VM-bronse. Storholt var også en god sprinter, med fem medaljer i NM og en 10.-plass i sprint-VM 1976.

Storholt satte verdensrekord på  meter og sammenlagt (stor firkamp) i 1977 og var nr. 1 på Adelskalenderen til sammen 30 dager (i to perioder). Han tok i alt åtte distanseseire ved internasjonale mesterskap og var på pallen hele 30 ganger på enkeltdistanser.

Storholt satte ti norske rekorder ( meter,  meter,  meter, sprintfirkamp, stor firkamp). Han ble norgesmester i allround 1979.

I 1976 ble Storholt tildelt Olavstatuetten. Han var norsk flaggbærer i vinter-OL 1980 i Lake Placid, USA.

I 1977 utgav han boka Gull og grønne laurbær.

En statue av Storholt ble avduket 11. august 2018 i sentrum av Løkken i forbindelse med Bergmannsdagene. De fire S-ene sto for avdukingen. Bronsestatuen er laget av billedhuggeren Bjørn Sørvang Hansen.

 Personlige rekorder 
 Distanse  Tid  Dato  Sted  Arena 500 m  38,07  19. mars 1977   Alma-Ata  Medeo 1 000 m  1.16,77  3. januar 1978   Oslo  Bislett stadion 1 500 m  1.55,18  23. mars 1977   Alma-Ata  Medeo 3 000 m  4.09,05  2. mars 1978   Inzell  Eisstadion 5 000 m  7.01,16  19. mars 1977   Alma-Ata  Medeo 10 000 m  14.49,26  19. mars 1978   Alma-Ata  Medeo

Se også
 Liste over norske idrettspersoner på sokkel

 Referanser 
Utviklingen av Norgesrekordene Gjennom Tidene 1880–2012  Sidene 4–6, 8 og 11 (av 18 sider). Sist oppdatert 1. april 2012. Kompilert av Magne Teigen, WSSSA, NSF/SG på N-S-F.no Besøkt 23. april 2014.

 Litteratur 



 Eksterne lenker 

  Jan Egil Storholt på www.ISU.html.infostradasports.com
  Jan Egil Storholt på Jakub Majerski's Speedskating database (Adelskalender distanser og sammenlagt)




Kategori:Norske skøyteløpere
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Europamestere i skøytesport
Kategori:Norgesmestere i hurtigløp på skøyter – Allround
Kategori:Kongepokalvinnere i hurtigløp på skøyter
Kategori:Medaljevinnere under Vinter-OL 1976
Kategori:Deltakere for Norge under Vinter-OL 1976
Kategori:Skøyteløpere under Vinter-OL 1976
Kategori:Deltakere for Norge under Vinter-OL 1980
Kategori:Skøyteløpere under Vinter-OL 1980
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Sportsklubben Falken
Kategori:Skøyteløpere for Oslo Skøiteklub
Kategori:Personer fra Meldal kommune
Kategori:Artikler i skøytesportprosjektet